El Consell Econòmic i Social es va reunir ahir per abordar aspectes relacionats amb els pressupostos municipals de 2023
07 de febrer 2023

![](/media/5hjdujo2/c_0370.jpg?width=850&height=566.9886363636364)

El Consell Econòmic i Social (CES) va mantindre ahir per la vesprada una reunió de manera presencial a l'Ajuntament de Sagunt en la qual van abordar temes relacionats amb el projecte de pressupost municipal presentat per l'Equip de Govern per a l'any 2023.

L'alcalde ha explicat que «**davant el procés d'aprovació dels nous pressupostos de 2023 és imprescindible que escoltem els agents més rellevants de la ciutat, a l'empresa, al comerç o a l'agricultura, als sindicats i, també, a les associacions de veïns i veïnes. Tot això forma part del procés participatiu que seguim, en primer lloc, a l'hora d'explicar la motivació que han tingut estos pressupostos, uns pressupostos d'una banda de contenció i de resiliència i uns pressupostos que també aposten pel futur del nostre municipi; i, en segon lloc, per a poder escoltar aquelles prioritats que els diferents grups entenguen que hem de tindre en compte**».

«**Este procés participatiu continuarà ara amb les consultes públiques i, també, tornarem a tindre un nou CES en el qual continuar treballant el pressupost. Un pressupost que pretén ser continuista, amb la línia de gestió que hem portat durant estos anys i que ha aconseguit grandíssims èxits per a este municipi**», ha insistit Moreno.

En el Consell Econòmic i Social (CES) estan representats des dels empresaris fins als sindicats, així com els diferents sectors productius, les associacions de veïns i el propi Ajuntament.

![](/media/5dmderum/c_0371.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/el-consell-economic-i-social-es-va-reunir-ahir-per-abordar-aspectes-relacionats-amb-els-pressupostos-municipals-de-2023/ "Facebook")
*   [](http://twitter.com/share?url=https://aytosagunto.es/va/actualitat/el-consell-economic-i-social-es-va-reunir-ahir-per-abordar-aspectes-relacionats-amb-els-pressupostos-municipals-de-2023/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-consell-economic-i-social-es-va-reunir-ahir-per-abordar-aspectes-relacionats-amb-els-pressupostos-municipals-de-2023/ "Linked In")
*   [](mailto:?body=https://aytosagunto.es/va/actualitat/el-consell-economic-i-social-es-va-reunir-ahir-per-abordar-aspectes-relacionats-amb-els-pressupostos-municipals-de-2023/)